**დანართი**

**სსიპ - ვლადიმირ კომაროვის თბილისის ფიზიკა-მათემატიკის N199 საჯარო სკოლაში მისაღებ გამოცდაზე მოქცევის წესები**

გამოცდაზე მოქცევის წესები ყველა გამოსაცდელის უფლებებისა და ინტერესების დაცვას ემსახურება. ამ წესებით უზრუნველყოფილია სექტორში სამუშაო პირობების შექმნა და პროცესის სამართლიანად და ობიექტურად წარმართვა.

ტესტირების დროს გამოსაცდელი ვალდებულია, დაიცვას ახალი კორონავირუსის გავრცელების პრევენციასთან დაკავშირებული წესები: ატაროს პირბადე, დაიცვას საგამოცდო პროცესის მონაწილე სხვა პირებისაგან სოციალური დისტანცია, მითითების შემთხვევაში - დაიმუშაოს ხელები სადეზინფექციო ხსნარით;

• გამოსაცდელმა მერხზე არ უნდა დააწყოს არც ერთი ნივთი, გარდა სახაზავისა და იმ ნივთებისა, რომლებიც გამოცდის დაწყებამდე დაურიგდათ. წყალი პლასტმასის ბოთლით გამოსაცდელს შეუძლია დადგას იატაკზე;

• პასუხების ფურცელს დაკვირვებით გადახედეთ მეთვალყურესთან ერთად, რათა დარწმუნდეთ, რომ ის დაუზიანებელია, რის შემდეგაც სექტორის უწყისში მოაწერთ ხელს დაუზიანებელი პასუხების ფურცლის მიღების თაობაზე (ხარვეზიანი პასუხების ფურცელი შეიცვლება);

• მეთვალყურეს გამოსაცდელმა მხოლოდ ხელის აწევით უნდა მიმართოს;

• ტესტზე მუშაობის დაწყება შეიძლება მხოლოდ მას შემდეგ, რაც მეთვალყურე გასცემს მითითებას და დაიწყება საგამოცდო დროის ათვლა;

* არ შეიძლება პასუხის ფურცლის გაკეცვა;

• თუ გამოსაცდელი დროზე ადრე დაასრულებს ტესტზე მუშაობას და პასუხების ფურცლის შევსებას, ხელის აწევით ანიშნებს მეთვალყურეს, რომელსაც დადგენილი წესით ჩააბარებს ტესტის ბუკლეტსა და პასუხების ფურცელს და მხოლოდ ამის შემდეგ დატოვებს გამოსაცდელი საგამოცდო სექტორს;

• გამოცდის დასრულებამდე 10 წუთით ადრე მეთვალყურე გამოსაცდელებს შეახსენებს დროს, რათა დროულად დაასრულონ ტესტზე მუშაობა;

• საგამოცდო დრო არავის დაემატება;

* გამოსაცდელი გაფრთხილებას მიიღებს შემდეგ შემთხვევებში:
* მეთვალყურისათვის ტესტის შინაარსთან დაკავშირებული კითხვების დასმა;
* საგამოცდო პროცესის დროს საუბარი, ერთმანეთთან გადალაპარაკება ან რაიმე ფორმით ერთმანეთის დახმარების მცდელობა;
* მეთვალყურის მითითებამდე ტესტზე მუშაობის დაწყება;
* საგამოცდო დროის ამოწურვის შემდეგ ტესტზე მუშაობის გაგრძელება;
* სამუშაო ადგილის უნებართვოდ დატოვება;
* ნებადართული ნივთების გარდა სამუშაო მაგიდაზე სხვა ნივთების აღმოჩენა;
* რაიმე სახის ისეთი გრაფიკული გამოსახულების (ფიგურა, წარწერა და ა.შ.) დატანა, რომელიც დაკავშირებული არ არის ტესტურ დავალებასთან.
* დამხმარე მასალის გამოყენების ან აღმოჩენის შემთხვევაში;
* წესრიგის უხეში დარღვევის, აგრეთვე, საგამოცდო პროცესში მონაწილე პირის შეურაცხყოფის ან ამის მსგავს შემთხვევაში;

ერთი გაფრთხილების შემდეგ იმავე ან ნებისმიერი სხვა დარღვევის განმეორების შემთხვევაში გამოსაცდელი მოიხსნება გამოცდიდან.

მობილური ტელეფონის, კალკულატორის ან სხვა ელექტრონული ხელსაწყოს (მათ შორის საათის) გამოცდაზე შეტანისა და მათი თუნდაც გამორთულ მდგომარეობაში აღმოჩენის შემთხვევაში გამოსაცდელი **გაფრთხილების გარეშე** მოიხსნება გამოცდიდან.

ახალი კორონავირუსის გავრცელების პრევენციასთან დაკავშირებული წესების დარღვევის შემთხვევაში (ნიღბის მოხსნა, სოციალური დისტანციის დარღვევა და უარი ხელების დამუშავებაზე) გამოსაცდელს მიეცემა შენიშვნა და მიეთითება წესების დაცვის აუცილებლობაზე. აღნიშნული მითითების შეუსრულებლობის შემთხვევაში მოიხსნებით გამოცდიდან.

* გამოსაცდელი უნდა დაემორჩილოს მეთვალყურის ან სხვა პასუხისმგებელი პირის გადაწყვეტილებას, მათ შორის, გამოცდიდან მოხსნის შესახებ.